సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ క్షణం నుంచే ప్రేమలో పడ్డారట..!
వాళ్లిద్దరూ చాలా ఏళ్లుగా ప్రేమలో ఉన్నారని గుసగుసలు వినిపించినా.. ఎప్పట్నుంచి ప్రేమలో పడ్డారనే విషయంపై ఇప్పటి వరకూ స్పష్టత లేదు..
TNN | Updated:
Aug 12, 2017, 04:10PM IST
చైతూ, సమంత ప్రేమ విషయం.. టాలీవుడ్&zwnj;లో ఇప్పుడు హాట్ టాపిక్&zwnj;గా మారింది. వాళ్లిద్దరూ చాలా ఏళ్లుగా ప్రేమలో ఉన్నారని గుసగుసలు వినిపించినా.. ఎప్పట్నుంచి ప్రేమలో పడ్డారనే విషయంపై ఇప్పటి వరకూ స్పష్టత లేదు. ఇద్దరి పెళ్లిని నిశ్చయించినట్లు గత ఏడాది అక్కినేని కుటుంబ సభ్యులు ప్రకటించే వరకూ వాళ్ల ప్రేమ విషయం కూడా చాలా మందికి తెలియదు. సినిమా ప్రచారంలో భాగంగా విలేకరులతో మాట్లాడే సందర్భంలో వీరిద్దరికీ తరచుగా ఎదురవుతున్న ప్రశ్న.. &lsquo;మీరు ఎప్పట్నుంచి ప్రేమలో ఉన్నారు&rsquo; అనే. చాలా సార్లు ఈ ప్రశ్నను దాటవేసినా.. ఇటీవల ఓ ఇంగ్లిష్ పత్రికకు ఇంటర్వ్యూ ఇస్తూ సమంత ఓపెన్ అయింది.
ఏమాయ చేసావె సినిమా చేస్తున్నప్పటి నుంచే చైతన్యతో ప్రేమలో ఉనట్లు సమంత తెలిపింది. &lsquo;సెట్&zwnj;లో చైతూను కలిసిన క్షణమే ప్రేమలో పడిపోయా. ఎప్పటికీ మేం ఒకరికొకరం తోడుగా ఉంటాం. ఇప్పుడు నా జీవితంలో అతడికి మించిన గొప్పదేదీ లేదు&rsquo; అని సమంత తెలిపింది.
&lsquo;నా ప్రకారం.. నాకు పెళ్లి ఎప్పుడో జరిగిపోయింది. నేనెప్పుడూ నా సొంత ఆలోచనల్ని గౌరవిస్తా, సొంత నియమాల్ని పాటిస్తా. ఒక పనిని ఎప్పుడు చేస్తాను, ఎలా చేస్తాను అని చెప్పుకోవడం నాకు నచ్చదు. 30 ఏళ్లకు పెళ్లి అవుతుందని నాకు ఎప్పుడో తెలుసు.. ఇప్పుడు అదే జరుగబోతోంది. నా జీవితం నేను కోరుకున్నట్టే సాగుతుందనడానికి ఇదే ఉదాహరణ&rsquo; అని సమంత చెప్పుకొచ్చింది.
కాబోయే అత్తారింటిపై కూడా ప్రశంసల వర్షం కురిపించింది ఈ టాలీవుడ్ క్యూటీ. &lsquo;నా జీవితంలో మార్పులను కోరకుండా.. నాలా నేను ఉండటానికి సహకరిస్తున్న.. నేను పెళ్లి చేసుకోబోయే వ్యక్తికి, ఆయన కుటుంబ సభ్యులకు కృతజ్ఞతలు. నా పని మారలేదు, వైఖరిలో మార్పులేదు. ఇలానే నాకు చాలా అందంగా ఉంది. ఎంతో సపోర్ట్&zwnj; అందించే కుటుంబానికి కోడలు కాబోతున్నందుకు ఆనందంగా ఉంది&rsquo; అని సమంత పేర్కొంది. ఈ టాలీవుడ్ ప్రేమజంట అక్టోబరు 6న గోవాలో వివాహ బంధంతో ఒకటి కాబోతున్నారు.